Judd mat Gaardebounen

Judd mat Gaardebounen, atau daging kolar babi salai dengan kacang buncis besar, adalah salah satu hidangan kebangsaan Luxembourg yang diiktiraf secara meluas. Ia dikaitkan dengan perkampungan Gostingen di tenggara negara itu tempat penduduknya telah memperoleh nama samaran Bounepatscherten akibat kacang buncis besar mereka yang sangat baik.Collar "Recipes from Luxembourg", Luxembourg Tourist Office, London. Retrieved 3 December 2011.

 Penyediaan 

Selepas direndam di dalam air semalaman, daging kolar babi itu direbus dan skim, lalu dibiarkan reneh dengan sayur, lobak merah, saderi dan cengkih selama kira-kira dua jam. Bouquet garni hendaklah dimasukkan, bersama-sama dengan segelas wain Moselle. Untuk kacang, dicelur dalam air selama 5 minit sementara sos disediakan. Bawang cincang, kiub daging dan tepung diperangkan bersama mentega dalam periuk, stok daging dikacau ke dalam dan sos, yang sepatutnya menjadi agak cair, dibiarkan mereneh selama kira-kira 20 minit. Kacang dicelur ditambah ke dalam sos bersama-sama dengan lada hitam dan garam.

Apabila daging babi itu siap, ia dikeluarkan dari kuahnya, dihiris dan disusun di atas pinggan besar dengan kacang. Hidangan ini boleh dihidangkan dengan kentang rebus dan sama ada wain atau bir."Judd mat Gardebounen", Mycitycuisine.org. Retrieved 3 December 2011."Judd mat Gaardebounen" , Etab.ac-caen.fr.  Retrieved 3 December 2011.

Etimologi
Asal usul perkataan "judd" tidak jelas. Salah satu kemungkinan, yang dicadangkan oleh ahli bahasa Jean-Claude Muller, ahli Institut grand-ducal Luxembourg, bahawa ia datang dari perkataan Sepanyol untuk kacang: judía. Beliau menjelaskan bahawa di Galicia, terdapat juga hidangan daging babi dihidangkan dengan kacang buncis besar yang masyarakat tempatan panggil judia disebut "chudia". Muller berteori bahawa hidangan itu dibawa ke Luxembourg oleh tentera Sepanyol pada abad ke-16 atau ke-17. Jika itu memang berlaku, maka "Judd mat Gaardebounen" adalah lebih kurang sama dengan "Kacang dengan Kacang".Jean-Claude MUuller, "'Judd mat Gaardebounen' le plat national luxembourgeois - un mets assaisonné d'antisémitisme?" , initially published in the Bulletin trimestriel de l'Institut Archéologique du Luxembourg à Arlon.  Retrieved 3 December 2011.

 Lihat juga 

 Masakan Luxembourg

 Rujukan 

Kategori:Masakan Luxembourg
Kategori:Hidangan daging babi
Kategori:Hidangan kekacang
Kategori:Hidangan Kebangsaan